दोनों कथाएँ सामाजिक यथार्थ पर खड़ी हे ‘जूते की जात’ जहाँ सामाजिक यथार्थ (स्थूल) से सीधे साक्षात्कार कराती है वही ‘जूते और कालीन’ यथार्थ को सटल रूप में दर्शाती है, पाठक को एक भाव जगत में ले जाती है यह यथार्थ का एक सूक्ष्म जगत है और इसके दरवाजे तभी खुलते है जब पाठक ध्यान लगाकर पढ़ता है। और शब्दों के अर्थ उसके समक्ष खुलते जाते है। कालीन महत्वपूर्ण लोगों,मेहमानों की कदम बोसी के लिए निभाए जाते है ताकि वे उन कालीनों पर नंगे पाव चलकर उसके मखमलीपन को महसूस कर सके, उसके सौंदर्य से अभिभूत हो सके, उसकी कलात्मकता पर मुग्ध हो सके। लेकिन पूंजीवाद के इस दौर में जूते ने कालीन को रौंद डाला है, वस्तु से उपभोक्ता का रिश्ता समाप्त कर डाला है। कीमत चुका दी, बस। जब वस्तु से ही रिश्ता नहीं रहा तो उसके निर्माता (कारीगर) से क्या रिश्ता होगा? पूंजीवादी मनी–मार्केट की दुनिया में संवदेनहीन न रहे तो वस्तु के पार की दुनिया देखकर उनके प्रति संवेदनशील कैसे हो सकेंगे! लेकिन कारीगर का रिश्ता उसके द्वारा निर्मित वस्तु से बना रहता है, उसके साथ दुराचार से उसे दुख होता है ‘जिस कालीन को बुनने के लिए उन लोगों न क्या–क्या नहीं किया उस पर पैर तो रख लें लेकिन जूते नहीं रखे श्रीमान्’